मां के साथ प्रसूता गिरफ्तार डॉक्टर समेत तीन फरार
शहर के सर्वमंगला नर्सिंग होम में प्री मिच्योर डिलेवरी व जन्मी बच्ची को गैर महिला को सौंपने के मामले में नामजद आरोपियों में प्रसूता व उसकी मां को पुलिस ने गिरफ्तार कर लिया।
जबकि मंगेतर व महिला डॉक्टर समेत तीन फरार हंै। प्री मिच्योर डिलेवरी कराने प्रसूता (युवती) अपनी मां, मंगेतर (युवक) व होने वाली सास के साथ नर्सिंग होम पहुंची थी। जिसके बाद वे सभी नवजात बच्ची को छोड़कर वहां से चले गए थे। पुलिस के मुताबिक आरोपी डॉ. स्वाती सिसोदिया की गिरफ्तारी के लिए पुलिस नर्सिंग होम समेत संभावित स्थानों पर गई थी लेकिन वह नहीं मिली। वहीं प्रसूता का मंगेतर मधुकर खुंटे भी अपनी मां के साथ घर से फरार हो गया है। पुलिस फरार आरोपियों के गिरफ्तारी का प्रयास कर रही है। गौरतलब है कि प्री मिच्योर डिलेवरी कराने प्रसूता अपनी मां, मंगेतर व होने वाली सास के साथ नर्सिंग होम गई थी और नवजात को छोड़ चले गए थे।
मामले में सभी पहलुओं पर जांच की जा रही है
प्री मिच्योर बेबी के मामले में सभी पहलुओं को ध्यान में रखते हुए जांच की जा रही है। भ्रूण हत्या के मामले को भी जोड़कर देखा जा रहा है। आगे जांच रिपोर्ट के आधार पर कार्रवाई होगी। -तारकेश्वर पटेल, एएसपी
नियमों को दिखा रहे ठेंगा
डॉ. स्वाती सिसोदिया जिला अस्पताल की डॉक्टर हंै। वहीं उनके पति डॉ. पीएस सिसोदिया जिले के मुख्य चिकित्सा एवं स्वास्थ्य अधिकारी है। उनके बेटे आदित्य सिसोदिया भी सरकारी डॉक्टर है। बावजूद इसके डॉ. सिसोदिया निजी नर्सिंग होम चला रहे हैं। जहां जिला अस्पताल से प्रसव समेत अन्य केस बड़ी संख्या में भेजे जाते हैं। प्रसव व नसबंदी के आकड़े ही बयां करते हैं कि नियमों को ठेंगा दिखाकर निजी नर्सिंग होम चलाया जा रहा है।
ऐसे मामले में हो कड़ी कार्रवाई
शहर में कोख में पल रहे बच्चा गिराने (भ्रूण हत्या) का काला कारोबार चल रहा है। एेसे में बिन ब्याही युवती का प्री मिच्योर डिलेवरी कराने का मामला सामने आया है। पुलिस इस मामले में मेडिकल रिपोर्ट की जानकारी जुटा रही है। जिससे यह पता चले कि युवती की प्री मिच्योर डिलेवरी की स्थिति थी या नहीं। जबरन प्री मिच्योर डिलेवरी का पता चलने पर कार्रवाई संभावित है।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva